
	ประกาศ องค์การบริหารส่วนตำบลเสาธง

	เรื่อง สอบราคาจ้างโครงการขยายถนน สายสันติสุข-ท่าเจริญ หมู่ที่ ๘ 
ตำบลเสาธง อำเภอร่อนพิบูลย์ จังหวัดนครศรีธรรมราช
…………………………………………..

	             องค์การบริหารส่วนตำบลเสาธงมีความประสงค์จะ สอบราคาจ้างโครงการขยายถนน สายสันติสุข-ท่าเจริญ หมู่ที่ ๘ ตำบลเสาธง อำเภอร่อนพิบูลย์ จังหวัดนครศรีธรรมราชโดยทำการวางท่อระบายน้ำ คสล.ขนาด 1.00x1.00 เมตร จำนวน 117 ท่อน และวางบ่อพักสำเร็จรูปพร้อมปิด  ขนาด 1.00x1.00  เมตร ถมดินหลังท่อ จำนวน 84 ลูกบาศก์เมตร และถมหินคลุก จำนวน 26 ลูกบาศก์เมตร พร้อมติดตั้งป้ายเหล็กประชาสัมพันธ์โครงการ จำนวน 1 ป้าย ตามแบบแปลนองค์การบริหารส่วนตำบลเสาธงกำหนด ราคากลางของงานก่อสร้างในการสอบราคาครั้งนี้เป็นเงินทั้งสิ้น ๕๘๒,๖๐๐.๐๐ บาท (ห้าแสนแปดหมื่นสองพันหกร้อยบาทถ้วน)

	          ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๒๙๑,๓๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลเสาธง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	          กำหนดดูสถานที่ก่อสร้างในวันที่ ๒๙ มิถุนายน ๒๕๕๙ ตั้งแต่เวลา ๐๙.๐๐ น. ถึงเวลา ๐๙.๓๐ น. ณ หมู่ที่ ๘ ตำบลเสาธง อำเภอร่อนพิบูลย์ จังหวัดนครศรีธรรมราช

	          กำหนดยื่นซองสอบราคา ในวันที่ ๒๐ มิถุนายน ๒๕๕๙ ถึงวันที่ ๕ กรกฎาคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ส่วนการคลัง องค์การบริหารส่วนตำบลเสาธง (วันที่ ๒๐ มิถุนายน ๒๕๕๙ ถึง วันที่ ๔ กรกฎาคม ๒๕๕๙) และ สถานที่กลาง ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบล ระดับอำเภอ ที่ว่าการอำเภอร่อนพิบูลย์ จังหวัดนครศรีธรรมราช (วันที่ ๕ กรกฎาคม ๒๕๕๙) เวลา ๐๙.๐๐ -๑๐.๐๐ น และกำหนดเปิดซองใบเสนอราคาในวันที่ ๖ กรกฎาคม ๒๕๕๙ ตั้งแต่เวลา ๐๙.๓๐ น. เป็นต้นไป

	          ผู้สนใจติดต่อขอรับเอกสารสอบราคาจ้าง   ได้ที่ ส่วนการคลัง องค์การบริหารส่วนตำบลเสาธง อำเภอร่อนพิบูลย์ จังหวัดนครศรีธรรมราช เอกสาร ราคาชุดละ ๑,๐๐๐ บาท ในวันที่ ๒๐ มิถุนายน ๒๕๕๙ ถึงวันที่ ๔ กรกฎาคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.saotong.go.th หรือสอบถามทางโทรศัพท์หมายเลข ๐๗๕-๓๗๓๕๖๘ ในวันและเวลาราชการ

	
                          ประกาศ  ณ  วันที่  ๒๐  มิถุนายน  พ.ศ. ๒๕๕๙

	                           
	              จ่าสิบเอกธรรมนูญ  มูณีเกิด
                         (ธรรมนูญ  มูณีเกิด) 

